2

3

Poslovni broj: Pp-5867/2026

[bookmark: _GoBack]
                               [image: grb-rh]    
            REPUBLIKA HRVATSKA				
OPĆINSKI PREKRŠAJNI SUD U ZAGREBU	
           Zagreb, Avenija Dubrovnik 8 
				 

							                   Poslovni broj: Pp-5867/2026

U  I M E  R E P U B L I K E  H R V A T S K E 

P R E S U D A

Općinski prekršajni sud u Zagrebu po sucu Valeriji Radić uz sudjelovanje zapisničara Danijele Brebrić, u prekršajnom postupku protiv okrivljenika Domagoja Barbira, zastupanog po odvjetniku Ivici Vegi, zbog djela prekršaja iz čl. 229. st. 7. Zakona o sigurnosti prometa na cestama (NN 67/08, 48/10, 74/11, 80/13, 158/13, 92/14, 64/15, 108/17, 70/19, 42/20, 85/22, 114/22, 133/23, 145/24) povodom prigovora okrivljenika na obavezni prekršajni nalog Gradskog ureda za obnovu, izgradnju, prostorno uređenje, graditeljstvo i komunalne poslove, klasa: 340-07/23-03/39418, nakon provedenog žurnog postupka,


p r e s u d i o  j e

	I. Temeljem čl. 182. toč. 1. Prekršajnog zakona („Narodne novine“ broj 107/07,39/13,157/13, 110/15, 70/17, 118/18, 114/22), 

Okrivljenik: Domagoj Barbir, rođen 17.10.1965., OIB: 63760867018, s prebivalištem u Strmcu Stubičkom, Strmec Stubički 69 P, 


oslobađa se od optužbe

 da bi kao odgovorna osoba u pravnoj osobi PHARMACEUTICAL-MEDICAL SOLUTION d.o.o., Ludbreška ulica 31, Zagreb u ostavljenom roku od 15 dana, odnosno od 8. srpnja 2024. do 23. srpnja 2024. nije dostavio Gradskom uredu za obnovu, izgradnju, prostorno uređenje, graditeljstvo i komunalne poslove vjerodostojne podatke o osobi koja je u vrijeme počinjenja prekršaja 23. kolovoza 2023. u 12:46 sati upravljala vozilom ZG 2929-JB (HR) na lokaciji Gundulićeva ulica 45, Zagreb,

pa da bi time počinio prekršaj iz čl. 229. st. 7. Zakona o sigurnosti prometa na cestama.
	
	II. Temeljem čl. 140. st. 2. Prekršajnog zakona, trošak prekršajnog postupka pada na teret proračunskih sredstava ovog suda. 



Obrazloženje

	1. Grad Zagreb, Gradski ured za obnovu, izgradnju, prostorno uređenje, graditeljstvo i komunalne poslove, klasa: 340-07/23-03/39418 izdao je 18. lipnja 2025. obavezni prekršajni nalog protiv okrivljenika, zbog djela prekršaja činjenično i pravno opisanog u izreci ove presude, na koji nalog je okrivljenik pravovremeno uložio prigovor te je nalog stavljen izvan snage u proveden je žurni prekršajni postupak. 
	2. Žurni postupak je proveden bez nazočnosti i ispitivanja okrivljenika, a što i nije na njegovu štetu. 
3.  Razmotrivši obavezni prekršajni nalog koji se transformirao u optužni prijedlog sud je našao da djelo koje se okrivljeniku stavlja na teret, nije prekršaj jer činjenični opis djela prekršaja ne sadrži sve odlučne činjenice koje moraju biti navedene isključivo u činjeničnom opisu prekršaja.
4. Okrivljeniku se stavlja na teret da kao odgovorna osoba u pravnoj PHARMACEUTICAL-MEDICAL SOLUTION d.o.o., Ludbreška ulica 31, Zagreb u ostavljenom roku od 15 dana, odnosno od 8. srpnja 2024. do 23. srpnja 2024. nije dostavio Gradskom uredu za obnovu, izgradnju, prostorno uređenje, graditeljstvo i komunalne poslove vjerodostojne podatke o osobi koja je u vrijeme počinjenja prekršaja 23. kolovoza 2023. u 12:46 sati upravljala vozilom ZG 2929-JB (HR) na lokaciji Gundulićeva ulica 45, Zagreb, pa da je time počinio prekršaj iz čl. 229. st. 7. Zakona o sigurnosti prometa na cestama. 
	5. Odredbom čl. 229. st. 3. i 4. Zakona o sigurnosti prometa na cestama je propisano:
„3) Vlasnik vozila odnosno korisnik dužan je, na zahtjev policijskog službenika ili službene osobe jedinice lokalne samouprave koja obavlja poslove iz članka 5. stavka 4. ovoga Zakona, dati vjerodostojan podatak o osobi koja je upravljala vozilom u vrijeme počinjenja prekršaja, a pritom se dostava podataka o više osoba koje su upravljale vozilom u vrijeme počinjenja prekršaja ne smatra dostavom vjerodostojnih podataka o identitetu osobe kojoj je dao vozilo na upravljanje.
(4) Kad je vlasnik vozila, kojim je počinjen prekršaj propisan ovim Zakonom, pravna osoba, podatke iz stavka 3. ovoga članka dužna je dati odgovorna osoba u pravnoj osobi.“
6. Odredba čl. 229. st. 7. Zakona o sigurnosti prometa na cestama propisuje: "Novčanom kaznom u iznosu od 660,00 do 1990,00 eura kaznit će se za prekršaj vlasnik vozila ili odgovorna osoba u pravnoj osobi odnosno korisnik vozila ako, u roku od 15 dana, ne da vjerodostojan podatak o osobi koja je upravljala vozilom u vrijeme počinjenja prekršaja." 
	7. Razvidno je da je za počinjenje prekršaja odlučna činjenica da je osoba koja obvezna dostaviti podatke o vozaču, vlasnik vozila ili korisnik vozila. 
8. Prema postavljenom činjeničnom opisu terećenog prekršaja okrivljenik kao odgovorna osoba pravne osobe PHARMACEUTICAL-MEDICAL SOLUTION d.o.o., Ludbreška ulica 31, Zagreb, nije dao vjerodostojne podatke o osobi vozača, a u optužbi nije navedena bitna i odlučna činjenica tj. da bi sporno vozilo (s kojim je počinjen prekršaj) bilo u vlasništvu odnosno na korištenju pravne osobe u kojoj je okrivljenik odgovorna osoba.
	9. Stoga, iz tako postavljenog činjeničnog opisa ne proističe zakonsko obilježje terećenog prekršaja tako da prekršaj na način kako se to okrivljeniku stavlja na teret, po propisu nije prekršaj iz čl. 229. st. 7. Zakona o sigurnosti prometa na cestama, radi čega je valjalo odlučiti kao u izreci ove presude i na temelju čl. 182. t. 1. Prekršajnog zakona donijeti odluku kojom se okrivljenik oslobađa optužbe. 
	10. Kako je okrivljenik oslobođen optužbe, to je shodno tome odlučeno da troškovi prekršajnog postupka padaju na teret proračunskih sredstava suda. 

Ova presuda je pravomoćna.
Protiv presude žalba nije dopuštena. 

U Zagrebu 28. travnja 2026.

    Zapisničarka								      Sudac
  Danijela Brebrić							          Valerija Radić




Presuda se dostavlja: 
1. Okrivljeniku Domagoj Barbir, Strmec Stubički, Strmec Stubički 69 P		
2. Odvjetniku Ivica Vego, Zagreb, Stonska 7
3.  Tužitelju Gradski ured za obnovu, izgradnju, prostorno uređenje, graditeljstvo i komunalne poslove, Jagićeva 31, 10000 Zagreb 
4.  Pismohrana, ovdje 

